[{"text_idx": "#000000", "text": "esplori la pasinton por antau\u0306enrigardi = esplorare il passato per guardare avanti"}, {"text_idx": "#000001", "text": "la personeco de D. Marignoni (2-a parto)"}, {"text_idx": "#000002", "text": "( la dau\u0306rigo de la grafoanalizo )"}, {"text_idx": "#000003", "text": "kaj fascinaj perspektivoj de malnovaj stratoj en urbo Crema, por vidi tiuepokajn vivlokojn kie li naskig\u0302is en la 19-a jarcento"}, {"text_idx": "#000006", "text": "en tipaj skriboj de klerisma 18-a jarcento, kaj ankau\u0306 en 19-a jarcento, la signo \u201cligita inter la vortoj\u201d estis ege pli ofta, sed hodiau\u0306 g\u0302i trovig\u0302as preskau\u0306 neniam. Havis g\u0302in, kaj altgrade , B. Pascal (1623-1662) kaj G.J. Danton (1759-1794), ankau\u0306 Pasteur (1822-1895)."}, {"text_idx": "#000007", "text": "Ligita intervorte estas gesto kiu postsekvas sekvantan vorton kaj esence signifas \u201ctransiri de unu ideo al la alia senrompe kaj sen deflankig\u0302oj\u201d. \u201cLa skribanto ne ekkonscias pri la c\u0302irkau\u0306aj\u0302oj se tioj ne eniras en sian logikon\u201d. Moretti, kiu estas la skolfondinto de la itala grafologio, aldonas ec\u0302 somatan trajton: \u201cc\u0302ar menso estas tiom engag\u0302ita pro limigo de la konscio-kampo, persono kiu tenas c\u0302i tiun signon tre ofte s\u0302ajnas vidi okule nur fiksan punkton, kiel li estus neestanta\u201d."}, {"text_idx": "#000008", "text": "supre: bonvolu observi lian ligmanieron kunigi"}, {"text_idx": "#000009", "text": "sube: li personece kunigas tri vortojn samtempe"}, {"text_idx": "#000010", "text": "Skribo de Marignoni apartenas al lia kulturepoko. Mi fakte rimarkas kelkajn lau\u0306stile plibeligojn, c\u0302efe en la komencaj majuskloj, la rigoran observemon de la dekstra kaj maldekstra marg\u0302enoj, la klinig\u0302on al dekstro de literoj kaj vortoj. Temas pri elementoj bone lernitaj dum la unuagrada lernejo kaj ankau\u0306 poste de li plutenitaj, kiuj vidigas lian celon atingi \u2018belan skribmanieron\u2019. Same, mi rimarkigas la grafikan atentemon kiu, verdire, ne estas plene artifike pristudata, c\u0302ar lia skribo estas spontana kaj flua, sed estas influata de estetika bezono kiu, kas\u0302e, elmontras lian deziron plac\u0302i al aliuloj, kaj konkeri ilian admiron, aferoj pri kiuj li plezurig\u0302as (manierismaj\u0302oj, spontana akurateco kaj fieraj\u0302oj, vantema c\u0302armo, dekstren-klina)."}, {"text_idx": "#000011", "text": "Rilate al dektren-klinig\u0302o, mi supozas ke tia elekto povas esti parte kau\u0306zita de lia profesia utiligo de stenografio; fakte, diversaj sten-sistemoj instruitaj tiuepoke en Italujo, antau\u0306vidas klinig\u0302on dekstren de stenaj simboloj por plue rapidigi la kodan transliterumadon de vortoj."}, {"text_idx": "#000012", "text": "Marignoni tre facile lernas kaj ensorbas sciojn, c\u0302ar li havas bonan memorkapablon, pli materian ol konceptan; li estas diligenta kaj scivolema (akurata kaj dekstren-klina), persista kaj insista kun emo al efektiviga tekniko (anguloj je tipo B pro la persistemo kaj paralela pro la teknikismo)."}, {"text_idx": "#000013", "text": "lia skribo en 1904 \u2013 li estis 58-jara"}, {"text_idx": "#000014", "text": "Hipotezeblas ke li ricevis rimarkinde malmildan edukadon, kiu trudis al li respekton pri la normoj kaj la tradicioj (rigidaj stangoj supermezure fakte esprimas certan rigidecon kaj neflekseblan karakteron, dum paralela kun akuta elmontras mensan skemecon, pikan kaj dogmeman); li tre bone alproprigis al si tiujn sociajn regulojn, g\u0302uste pro sia facila alpreno de instruoj ricevitaj (dekstren-klina, flua, ligita interlitere). Li estas tre aktiva homo, kiu ne plene eltenas alies volon, kiu ne facile rezignacias, kiu c\u0302iukaze kapablas kontrau\u0306stari malgrau\u0306 la neflekseblecoj. Li havas sufic\u0302an dinamismon kaj multajn energiojn eluzendajn. Li efike uzas siajn fortojn kaj siajn ekideojn prefere por serc\u0302i solvojn ol por inventi novajn (malegala kun metodo en litera kalibro kaj au\u0306daca)."}, {"text_idx": "#000015", "text": "Li kapablas komplete ekposedi fakajn studojn, sed mankas al li originaleco kaj imagopovo, kiuj estas inhibiciitaj de MIO kiu penadas malfermig\u0302i al mondo, kiu strikte kaj fortike alkroc\u0302ig\u0302as al siaj havaj\u0302oj (materiaj kaj intelektaj) (mallarg\u0302a interlitere, angula skribo). Li s\u0302atas pli multe konjekti ol funde esplori, kaj liaj rimarkoj estas iom tro viglaj, c\u0302ar li emas kontrau\u0306paroli kaj facile glitas sur s\u0302ajna vereco: distingas kaj subdividas, subtilumante g\u0302is sia konfuzig\u0302o (mallarg\u0302eco inter la literoj kaj inter la vortoj, akuta, paralela, substrekadoj, konfuza). La adopto en la tekstoj de malsamaj skribmanieroj, kelkfoje lingvoj (la franca, la latina, la itala) pro neceso evidentigi konceptojn, estas pedantaj\u0302o konsiderebla kiel simila al substrekadoj, en kunteksto je akurateco kaj nesufic\u0302a knedebleco."}, {"text_idx": "#000016", "text": "Liaj kritiko-kapabloj estas modestaj, sed c\u0302iukaze konformaj al lia intelekta subtileco (interlitera mallarg\u0302o konforma al mallarg\u0302o intervorta). Certe oni ne povas konsideri lin hiperkritikulo, kaj kion li eksterigas per sia c\u0302ikanaj sofismaj\u0302oj devenas de lia granda kontrau\u0306dira spirito (akuta, kun multaj pikaj anguloj)."}, {"text_idx": "#000017", "text": "La evidenta grafika akurateco (spontana, ne tro artifika) kiu fidele klopodas reprodukti la lernitan modelon, kaj la c\u0302eesto de signo forj\u0302etita iele tiele (en iuj intervortaj kunligoj, j\u0302etitaj preskau\u0306 nezorgeme) ne tute misharmonias kun la akiro de ia au\u0306tonoma penso, regata de logikego. Pro tio, komence de la grafoanalizo, mi asertis ke \u2018nur parte\u2019 lia skribmaniero apartenas al lia kultura epoko. Lia skribo flue movig\u0302as kaj neperfekte adheras al modelo."}, {"text_idx": "#000018", "text": "Dum lia individua evoluo, do, la kontrau\u0306aj nekonscio-konscio dau\u0306re interagas kaj interparolas (lia skribo ne estas sens\u0302ang\u0302a au\u0306 stagna, kvankam g\u0302i povus tiel s\u0302ajni kelkfoje) kaj kiam la nekonsciaj elementoj \u2013 instinktoj, emocioj kaj akcesoraj\u0302oj \u2013 elaperas, jen ke senprokraste li tiojn engag\u0302as konstrue, por decidi senhezite, por konkrete agadi, kun evidenta karakterizo je maltimo kaj insolenteco, kelkfoje preskau\u0306 aroganteco, au\u0306 indigna kolero kau\u0306ze de troa fido al si kaj de supereca mieno... sed c\u0302i-lasta estas pli demonstracia ol nepra (au\u0306daca, arogantaj\u0302oj, rigidaj stangoj 8, markita unua maniere 5, dekstren-klina kaj manierismaj\u0302oj, dinamika 6)."}, {"text_idx": "#000019", "text": "Lia pensmaniero karakterizig\u0302as per granda logiko, talento kiun li c\u0302iam utiligas en c\u0302io kion li faras ( intelekte kaj morale = ligita kaj alligita). Li au\u0306das la opoziciojn de aliuloj (flua kaj dekstren-klina) sed okaze de seriozaj malhelpoj certe li ne konsternig\u0302as: se li konsideras tiujn kverelojn tute ne validaj lau\u0306 logika vidpunkto, li tiojn decide rifuzas utiligante siajn plej firmajn argumentadojn. Sed kiel, iam, iu asertis, kio estas logika ne c\u0302iam estas ankau\u0306 vera."}, {"text_idx": "#000020", "text": "Lia seninterrompa pensado \u2013 kaj la fluo de liaj ideoj per kiuj li kunligas kaj asocias nekomune premisojn kun konkludoj \u2013 estas tiom fermita kaj intensa ke li, fakte, anstatau\u0306as la kritikan ekzamenadon per rigora logiko. Temas pri malabundo da pri-konsidero, kiu influas tempon de li dedic\u0302ata al rezonado. Sen prudenta kontrolado de siaj vidpunktoj pri la vivo kaj la mondo, liaj hipotezoj, ec\u0302 se densaj koncepte, povus difektig\u0302i kaj direktig\u0302i al sektoreca vidpunkto kaj resti malprofundaj. Lia ofta ekbolanta pensado, pro manko de necesa racia pau\u0306zo, igas lian paroladon nebula (konfuza 6 kaj klara nur 6), c\u0302ar la ideoj interplektig\u0302as kaj reciproke surmetig\u0302as (literoj surmetitaj, ec\u0302 interlinie = konfuza 6). Lia au\u0306dac(em)o g\u0302uste elvenas el tiu amaso da deziroj kaj aspiroj kiuj nepre devas emerg\u0302i, c\u0302ar tutcerte li estas nek silentema, nek malaplomba. Lia kunnaskita braveco kaj memfido instigas lin partopreni instinkte kaj senbride."}, {"text_idx": "#000021", "text": "Lia firmeco kaj decida agado (jam vaste analizitaj de mi en la antau\u0306a artikolo) evidentig\u0302as kiel lia plej grandioza karakterizo kaj ne rezignigas al li alfronti plej malfacilajn kaj nesupereblajn taskojn. Tamen mi povas aserti ke lia optimismo kaj lia tre granda memfido sukcesi en c\u0302iuj cirkonstancoj, restas c\u0302iam c\u0302e la limoj de realo (modera kalibro, klara 6 kiu estas sufic\u0302a). Li ne estas fanatikulo, c\u0302ar liaj entuziasmoj ne estas maloportunaj au\u0306 deliraj, krome lia logik-talento kaj lia kapablo plani sian agadon favoras lian sorton (baza linio plutenata plus ligita plus malegala kun metodo en la kalibro = evidentigas en li ian eltrovemon kaj vervon kaj moderigas la efikojn de lia inklino troigi)."}, {"text_idx": "#000022", "text": "Resume \u2013 grafologie kaj psikologie \u2013"}, {"text_idx": "#000023", "text": "konsidere de malsimpleco kaj aparteco de c\u0302i tiu eminentulo"}, {"text_idx": "#000024", "text": "Signo akuta havigas al li ruzecon, baza linio plutenata plene esprimas lian sindevigan konstantecon, paralela provizas lin je tiu necesa teknikismo por igi pli organizita sian agadon, c\u0302efe dum konfuzaj kaj ekcitig\u0302aj momentoj (konfuza), la signo au\u0306daca (kaj la fierecaj ekstrasignoj kiuj g\u0302in plifortigas) eltiras forton kaj pus\u0302on el lia esenca optimismo sukcesi en c\u0302iu cirkonstanco, kaj la c\u0302eesto de persisto (anguloj je tipo B) devigas aliajn homojn respekti lin kaj liajn esencajn rajtojn: c\u0302iuj c\u0302i tiuj faktoroj permesas al li atingi efikajn rezultojn. Lia profunda memestimo, bone eksterigita per maltimaj sintenoj, kelkfoje ec\u0302 temeraraj, povas allogi simpatiantojn, c\u0302efe kiuj estas sianature timemaj kaj dubemaj, kaj pro tio ili pli multe admiras lian (supozitan) senerarecon. Ankau\u0306 lia tenig\u0302o pozas defie. Dum la plej dang\u0302eraj momentoj li povas esti absolute agitanto de amasoj."}, {"text_idx": "#000025", "text": "Kapabla je heroaj gestoj kaj surprizi pro siaj kurag\u0302aj kaj bravaj elektoj, li estas persono kiu malfacile lasas, des pli kiam la celo estas nobla kaj inda. Tiaokaze, li donas honorindecon al homa speco. Tamen, pro lia emo al fiereco, al nesufic\u0302a pri-konsidero, li povus erare jug\u0302i (c\u0302armo kun vanteco 6 = intelekta vantemo)."}, {"text_idx": "#000026", "text": "Subjekto kun tiel granda kaj favora opinio pri si, kun tia rigoreco de disciplino kaj en dau\u0306ra nerva tensio, havas dispozicion por laboroj kiuj postulas c\u0302ikanon kaj diskuto-lertecon, ekzemple juro kaj, tute specife, advokatado pro sia majstreco plentrafi (akuta). Homo ege firmdecida, li fakte s\u0302atas skemigi, distingi, rebati, provoki. Sub kultura preteksto li kas\u0302as sian vantecon kaj ian g\u0302eneraligitan spiton. Krome, li inklinas al fakoj kiuj postulas multe da logiko, memoro, bona nivelo de atento kaj teknikemo: unu el ili estis fakte stenografio. Tio ne okazis hazarde."}, {"text_idx": "#000027", "text": "sube: historia dokumento \u2013 1906 \u2013 kun liaj memskribite personaj informoj"}, {"text_idx": "#000028", "text": "Contrassegnato da tagdemandaro de Marignoniesperantografoanalizo 2-a parto pri Daniele Marignonila unua itala esperantistopioniroj de esperanto"}, {"text_idx": "#000029", "text": "Appassionata di esperanto e grafologia, materie indipendenti, ricostruisco la storia dell'esperanto attraverso l'analisi grafologica delle scritture di diversi pionieri esperantisti\nMostra tutti gli articoli di pionirojdeesperanto"}, {"text_idx": "#000033", "text": "Stai commentando usando il tuo account Facebook."}, {"text_idx": "#000034", "text": "Notificami nuovi commenti via e-mail"}, {"text_idx": "#000035", "text": "Mandami una notifica per nuovi articoli via e-mail"}, {"text_idx": "#000037", "text": "Widget di testo della barra laterale Questo e\u0300 un widget di testo. Il widget di testo ti consente di aggiungere testo o elementi HTML a qualsiasi barra laterale presente nel tuo tema. Puoi usare un widget di testo per visualizzare testo, link, immagini, elementi HTML o una combinazioni di tutti questi. Modificali nella sezione Widget dell\u2019utilita\u0300 di personalizzazione."}, {"text_idx": "#000038", "text": "Widget di testo della barra laterale"}, {"text_idx": "#000039", "text": "Questo e\u0300 un widget di testo. Il widget di testo ti consente di aggiungere testo o elementi HTML a qualsiasi barra laterale presente nel tuo tema. Puoi usare un widget di testo per visualizzare testo, link, immagini, elementi HTML o una combinazioni di tutti questi. Modificali nella sezione Widget dell\u2019utilita\u0300 di personalizzazione."}, {"text_idx": "#000041", "text": "Follow Pioniroj de Esperanto on "}, {"text_idx": "#000042", "text": "revuo UNESKO-KURIERO: ligiloj al aperintaj numeroj troveblas en: "}, {"text_idx": "#000043", "text": "ligiloj al aperintaj numeroj troveblas en: "}]